title: Директива 2008/4/ЕО на Комисията от 9 януари 2008 година за изменение на Директива 94/39/ЕО по отношение на фуражите, предназначени за намаляване на риска от родилна треска при кравите (Текст от значение за ЕИП)

text:
               10.1.2008

               BG

               Официален вестник на Европейския съюз

               L 6/4

      ДИРЕКТИВА 2008/4/ЕО НА КОМИСИЯТА

   от 9 януари 2008 година
   за изменение на Директива 94/39/ЕО по отношение на фуражите, предназначени за намаляване на риска от родилна треска при кравите
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 93/74/ЕИО на Съвета от 13 септември 1993 г. относно фуражите, предназначени за специфични хранителни цели (1), и по-специално член 6, буква в) от нея,
   като има предвид, че:

               (1)

               С Директива 94/39/ЕО (2) Комисията състави списък на предназначенията на фуражите със специфични хранителни цели.

               (2)

               В своето становище от 8 декември 2004 г. Европейският орган за безопасност на храните („органът“) заключи, че зеолитът (синтетичен натриев алуминиев силикат) има способността да намали риска от родилна треска при млечните крави (3). Въпреки това органът не можа да направи пълна оценка на нивото на риск за здравето на животните и на хората поради липса на данни. Като взе предвид получената допълнителна информация, в свое становище от 11 юли 2007 г. органът заключи, че добавянето на зеолит към фуражите за млечни крави за период от около две седмици преди отелване не представлява риск за здравето на животните или хората или за околната среда (4). Следователно зеолитът следва да бъде включен в реда „Намаляване на риска от родилна треска при кравите“ в списъка на предназначенията в част Б от приложението към Директива 94/39/ЕО.

               (3)

               В своето становище от 12 юни 2007 г. органът заключи, че фуражите с високо съдържание на калций, давани непосредствено преди отелване, могат да бъдат много ефективни при лечението на леки случаи на родилна треска и за предпазване от повторно заболяване на млечен добитък и поради това трябва да бъде добавено ново вписване към списъка относно превенцията на риска от родилна треска (5). Освен това органът направи извода, че не може да се изключи напълно минималният риск за здравето на животните, който е необходим, за да се постигне равновесие между индивидуалния риск и общата полза от терапията. За да може отговорникът за млечно стадо да направи подобна преценка, различните източници на калций трябва да са обозначени на етикета заедно с тяхното количество. Допълнително, етикетът трябва да включва препоръка за консултация със специалист по хранене. Органът не предвижда нито риск за потребителите, нито допълнителен риск за околната среда. Следователно фуражите с високо съдържание на калций следва да бъдат включени в реда „Намаляване на риска от родилна треска“ в списъка на предназначенията в част Б от приложението към Директива 94/39/ЕО.

               (4)

               Директива 94/39/ЕО следва да бъде съответно изменена.

               (5)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложението към Директива 94/39/ЕО се изменя в съответствие с приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 24 юни 2008 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 9 януари 2008 година.

            За Комисията

         Markos KYPRIANOU

            Член на Комисията

      (1)  ОВ L 237, 22.9.1993 г., стр. 23. Директива, последно изменена с Регламент (ЕО) № 806/2003 (ОВ L 122, 16.5.2003 г., стр. 1).

      (2)  ОВ L 207, 10.8.1994 г., стр. 20. Директива, последно изменена с Директива 2002/1/ЕО (ОВ L 5, 9.1.2002 г., стp. 8).

      (3)  Становище на Научната група по добавките и продуктите или веществата, използвани в храните за животни, по искане на Комисията относно употребата на синтетичен натриев алуминиев силикат (зеолит) за намаляване на риска от родилна треска при млечните крави. Прието на 8 декември 2004 г.The EFSA Journal (2004 г.) 160, стр. 1—11.

      (4)  Становище на Научната група по добавките и продуктите или веществата, използвани в храните за животни, относно безопасността на употребата на зеолит (натриев алуминиев силикат, синтетичен) за намаляване риска от родилна треска при млечните крави. Прието на 11 юли 2007 г.The EFSA Journal (2007 г.) 523, стр. 1—11.

      (5)  Становище на Научната група по добавките и продуктите или веществата, използвани в храните за животни, относно безопасността на фуражи с високо съдържание на калций за намаляване риска от родилна треска при млечните крави. Прието на 12 юни 2007 г.The EFSA Journal (2007 г.) 504, стр. 1—10.

      ПРИЛОЖЕНИЕ
      В част Б от приложението към Директива 94/39/ЕО редът със специфична хранителна цел „Намаляване на риска от родилна треска“ се заменя със следното:

                     Специфична хранителна цел

                     Основни хранителни характеристики

                     Животински вид или категория животни

                     Декларации за данни за вписване върху етикета

                     Препоръчителна продължителност

                     Други разпоредби

                     „Намаляване на риска от родилна треска

                                 —

                                 Ниско ниво на калций

                     Млечни крави

                                 —

                                 Калций

                                 —

                                 Фосфор

                                 —

                                 Магнезий

                     От 1 до 4 седмици преди отелване

                     В указанията за употреба трябва да бъде посочено:
                     „Да се прекрати употребата след отелване“

                     и/или

                                 —

                                 Ниско съотношение катиони/аниони

                                 —

                                 Калций

                                 —

                                 Фосфор

                                 —

                                 Натрий

                                 —

                                 Калий

                                 —

                                 Хлориди

                                 —

                                 Сяра

                     От 1 до 4 седмици преди отелване

                     В указанията за употреба трябва да бъде посочено:
                     „Да се прекрати употребата след отелване“

                     или

                                 —

                                 Високо ниво на зеолит (синтетичен натриев алуминиев силикат)

                     Съдържание на синтетичен натриев алуминиев силикат

                     2 седмици преди отелване

                     В указанията за употреба трябва да бъде посочено:

                                 —

                                 „Да се намали количеството фураж, за да се гарантира, че дневната доза не превишава 500 g натриев алуминиев силикат на животно.“

                                 —

                                 „Да се прекрати употребата след отелване.“

                     или

                                 —

                                 Високо ниво на калций под формата на леснодостъпни калциеви соли

                     Общо съдържание на калций, източници и съответните количества калций

                     Да се започне при първите признаци на отелване до два дни след отелването

                     Да се посочи върху опаковката, съда или етикета:

                                 —

                                 Указанията за употреба, например колко пъти да се прилага, и периодите преди и след отелване

                                 —

                                 Текстът: „Препоръчва се преди употреба да се потърси мнението на специалист по хранене“.“